Nafarroako Parlamentuak, 2018ko maiatzaren 10ean egindako Osoko Bilkuran, honako erabaki hau onetsi zuen: “Erabakia. Horren bidez, Nafarroako Gobernua premiatzen da aurrerabidea egin dezan 2030 Agendako 17.2 helburuan ezarritakoaren betetzeari dagokionez”.

Legebiltzarreko Erregelamenduko 114. artikuluan ezarritakoa betez, aipatu erabakia Nafarroako Parlamentuko Aldizkari Ofizialean argitara dadin agintzen dut. Hona testua:

“Nafarroako Parlamentuak Nafarroako Gobernua premiatzen du:

1. Aurrerabidea egin dezan 2030 Agendako 17.2 helburuan ezarritakoaren betetzeari dagokionez, programa-akordioan ezarritakoa betez eta legegintzaldi hau amaitu baino lehen aurrekontuaren % 0,5 bideratuz garapenerako laguntza ofizialera.

2. Sektoreko entitateekin (GGKEen Koordinakundea) eta parlamentua osatzen duten talde politiko guztiekin adostasunetara irits dadin garapenerako laguntza ofizialera bideratutako aurrekontuaren ehunekoa zehazteko irizpideen inguruan.

3. Zorrotz bete ditzan Nafarroako Garapenerako Lankidetzaren Kontseilua arautzen duen irailaren 21eko 213/2011 Foru Dekretua eta haren funtzionamendurako erregelamendua, eta gutxienez ere urtean bitan dei dezan.

4. GGKEen Koordinakundearekin elkarrizketa iraunkor eta produktiboa izan dezan, Nafarroako Lankidetzarako III. Plan Zuzendariaren prestaketan parte-hartze zabala eta adostasuna egon daitezen”.

Iruñean, 2018ko maiatzaren 15ean

Lehendakaria: Ainhoa Aznárez Igarza